Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak Iruñeko 72-22 Topaketei buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Nafarroako Parlamentuko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura eta Kiroleko kontseilariak Legebiltzarreko Osoko Bilkuran ahoz erantzun dezan:

Urriaren 18an, bukatutzat jo ziren “Iruñeko 72-22 Topaketak”. Ia ehun ahotsek lagunduta, XXI. menderako giltzarri diren oraingo eta etorkizuneko zenbait alderdi aztertu dira. Kontseilariaren beraren hitzetan, “hamahiru egun trinko hauetan, interpelazioaren zerbitzura egon dira filosofia, literatura, dantza, zinema eta teknologia, eta, beraz, pentsamolde-zabaltzearen zerbitzura”.

Ekitaldietako parte-hartzaile kopuruez gain beste ebaluazio xehatuagorik ez dugunez, ahoz erantzuteko galdera hau egiten diot Kultura eta Kiroleko kontseilariari:

Departamentuak aurreikusi al du nola sustatuko duen ideia, proposamen eta planteamendu horiek sortu ziren eremuen zokoetatik ateratzea, herritarrengan eragina izan dezaten?

Iruñean, 2022ko urriaren 20an

Foru parlamentaria: Ana Ansa Ascunce